

**ประกาศเทศบาลตำบลบ้านสิงห์**

**เรื่อง เจตนารมณ์การป้องกันและต่อต้านการทุจริตคอร์รัปชั่น**

.................................................

 ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔) ได้กำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” และกระทรวงมหาดไทยได้มีเจตจำนงสนับสนุนวาระแห่งชาติ

 ดังนั้น เพื่อให้คณะผู้บริหาร พนักงาน ลูกจ้างและพนักงานจ้างของเทศบาลตำบลบ้านสิงห์ ได้มีเจตนารมณ์ร่วมกันที่จะป้องกันและต่อต้านการทุจริตคอร์รัปชั่น โดยให้ประชาชนมีส่วนร่วมในการตรวจสอบ และมีอุดมการณ์ในการมุ่งเสริมสร้างคุณภาพในการบริการประชาชนอย่างมีคุณธรรม และจริยธรรม ยึดมั่นในความรับผิดชอบต่อสังคม เทศบาลตำบลบ้านสิงห์จึงขอประกาศเจตนารมณ์การป้องกันและต่อต้านการทุจริตคอร์รัปชั่น เพื่อป้องกันและต่อต้านการทุจริตคอร์รัปชั่นและเป็นแนวทางการปฏิบัติที่ชัดเจนในการปฏิบัติหน้าที่ ดังนี้

 ๑. ปฏิบัติตามนโยบายการป้องกันและต่อต้านการทุจริต การให้หรือการรับสินบนจรรยาบรรณวิชาชีพ รวมทั้งกฎ ระเบียบ และข้อบัญญัติของเทศบาลตำบลบ้านสิงห์ โดยไม่ไปเกี่ยวข้องกับการทุจริต คอร์รัปชั่น ในทุกรูปแบบ ไม่ว่าโดยทางตรงหรือทางอ้อม

 ๒. ไม่กระทำการใด ๆ ที่เป็นการแสดงถึงเจตนาว่าเป็นการทุจริตคอร์รัปชั่น การให้หรือรับสินบนแก่ผู้ที่มีส่วนได้เสียที่เกี่ยวข้องกับเทศบาลตำบลบ้านสิงห์ ในเรื่องที่ตนมีหน้าที่รับผิดชอบทั้งทางตรงและทางอ้อม เพื่อให้ได้มาซึ่งผลประโยชน์แก่ตนเอง หรือผู้เกี่ยวข้อง

 ๓. ไม่ละเลยหรือเพิกเฉย เมื่อพบเห็นการกระทำหรือพฤติกรรมที่เข้าข่ายการทุจริตคอร์รัปชั่น หรือส่อไปในแนวทางทุจริตคอร์รัปชั่นที่มีผลเกี่ยวกับองค์กร โดยถือเป็นหน้าที่ที่ต้องแจ้งให้ผู้บังคับบัญชา หรือบุคคลที่รับผิดชอบทราบ และให้ความร่วมมือในการตรวจสอบข้อเท็จจริงต่าง ๆ

 ๔. ไม่ดำเนินการใด ๆ ที่อาจมีความเสี่ยงต่อการทุจริตคอร์รัปชั่น บุคลากรทุกระดับจะต้องปฏิบัติโดยเฉพาะในเรื่องดังต่อไปนี้ ด้วยความระมัดระวัง

 ๔.๑ การให้หรือรับของขวัญ ของกำนัล การเลี้ยงรับรอง และค่าใช้จ่ายอื่นที่เกี่ยวข้อง ให้เป็นไปตามกฎ ระเบียบ แนวทางการปฏิบัติที่ดีที่กำหนดไว้

 ๔.๒ ไม่รับทรัพย์สิน สิ่งของ ของขวัญ ของกำนัลใด ๆ หรือประโยชน์อื่น อันเป็นการชักนำให้เกิดการละเว้นการปฏิบัติหน้าที่ของตน

 ๔.๓ การให้เงินสนับสนุน ไม่ว่าจะเป็นเงิน วัตถุ หรือทรัพย์สินแก่กิจกรรมหรือโครงการใด ต้องมีการระบุชื่อเทศบาลตำบลบ้านสิงห์ โดยการสนับสนุนนั้นต้องมีวัตถุประสงค์เพื่อส่งเสริมภาพลักษณ์ที่ดี และต้องดำเนินการด้วยความโปร่งใส ผ่านขั้นตอนตามระเบียบที่กำหนดไว้ และถูกต้องตามกฎหมาย ๒./ ๔.๔ การจัด...

 - ๒ -

 ๔.๔ การจัดซื้อ จัดจ้าง ทั้งกับภาครัฐหรือเอกชน รวมถึงการติดต่องานราชการกับภาครัฐหรือเจ้าหน้าที่ภาครัฐ หรือเอกชน ตลอดจนบุคคลที่มีหน้าที่ที่เกี่ยวข้องในการดำเนินการ ให้หัวหน้าส่วนราชการมีหน้าที่ควบคุม กำกับดูแล จะต้องเป็นไปด้วยความโปร่งใส และสามารถตรวจสอบได้

 **มาตรการ/แนวทางการดำเนินงาน**

1. เทศบาลตำบลบ้านสิงห์ จะสนับสนุนและส่งเสริมให้บุคลากรทุกระดับเห็นถึงความสำคัญและมีจิตสำนึกในการป้องกันและต่อต้านการทุจริตคอร์รัปชั่น รวมทั้งจัดให้มีการควบคุมภายในเพื่อป้องกันการทุจริต คอร์รัปชั่น การให้หรือรับสินบนในทุกรูปแบบ
2. แนวปฏิบัติในการต่อต้านการทุจริตและคอร์รัปชั่นนี้ครอบคลุมไปถึงกระบวรการบริหารงานบุคคล ตั้งแต่การสรรหาหรือการคัดเลือกบุคลากร การเลื่อนตำแหน่ง การฝึกอบรม การประเมินผลการปฏิบัติงานและการให้ผลตอบแทนแก่พนักงาน โดยกำหนดให้ผู้บังคับบัญชาทุกระดับ มีหน้าที่สื่อสารทำความเข้าใจกับพนักงานผู้ใต้บังคับบัญชา เพื่อนำไปใช้ปฏิบัติหน้าที่ที่อยู่ในความรับผิดชอบ และควบคุมดูแลการปฏิบัติให้เป็นไปอย่างมีประสิทธิภาพลอดคล้องกับแนวปฏิบัตินี้
3. การรับแจ้งเบาะแส หรือร้องเรียน หากพบเห็นการทุจริตคอร์รัปชั่น เทศบาลตำบลบ้านสิงห์ได้มอบหมายให้มีผู้พิจารณาดำเนินการรับเรื่องร้องเรียน โดยผ่านช่องทางศูนย์?ดำรงธรรมเทศบาลตำบลบ้านสิงห์ หรือสายด่วนนายกเทศมนตรี เบอร์โทร ๐๙๒–๙๖๙-๑๕๕๖หรือตู้รับฟังความคิดเห็นที่ติดตั้งหน้าสำนักงานเทศบาลตำบลบ้านสิงห์ หรือทางช่องทางอื่นที่ได้กำหนดไว้ โดยผู้ร้องเรียนจะต้องระบุรายละเอียดของเรื่องที่จะแจ้งเบาะแสหรือข้อร้องเรียน พร้อมหลักฐานหรือข้อมูลที่เพียงพอต่อการตรวจสอบ และแจ้งชื่อ ที่อยู่ และหมายเลขโทรศัพท์ที่สามารถติดต่อได้
4. มีมาตรการคุ้มครองและรักษาความลับ เพื่อเป็นการคุ้มครองสิทธิของผู้ร้องเรียนและผู้ให้ข้อมูลที่กระทำเจตนาสุจริต เทศบาตำบลบ้านสิงห์จะปกปิดชื่อ ที่อยู่ หรือข้อมูลใด ๆ ที่สามารถระบุตัวผู้ร้องเรียนหรือผู้ให้ข้อมูล และจะเก็บรักษาข้อมูลของผู้ร้องเรียนและผู้ให้ข้อมูลไว้เป็นความลับ โดยจำกัดเฉพาะผู้ที่มีหน้าที่รับผิดชอบในการดำเนินตรวจสอบเรื่องร้องเรียนเท่านั้น ที่สามารถเข้าถึงข้อมูลดังกล่าวได้ เพื่อเป็นการคุ้มครอบผู้แจ้งเบาะแสหรือผู้ร้องเรียน พยาน และบุคคลที่ให้ข้อมูลในการสืบสวนหรือหาข้อเท็จจริงไม่ให้ได้รับความเดือดร้อน อันเกิดมาจากการร้องเรียน การแจ้งเบาะแส การเป็นพยานหรือการให้ข้อมูล โดยสามารถส่งเรื่องร้องเรียนมายังนายกเทศมนตรีตำบลบ้านสิงห์โดยตรง ทั้งนี้ เจ้าหน้าที่ผู้มีหน้าที่เกี่ยวกับการตรวจสอบมีหน้าที่เก็บรักษาข้อมูล ข้อร้องเรียนและเอกสารหลักฐานของผู้ร้องเรียนและผู้ให้ข้อมูลไว้เป็นความลับ ห้ามเปิดเผยข้อมูลแก่บุคคลอื่นที่ไม่มีหน้าที่เกี่ยวข้อง เว้นแต่เป็นการเปิดเผยตามที่กฎหมายกำหนด
5. ผู้ที่กระทำการทุจริต คอร์รัปชั่น ถือเป็นการกระทำผิดตามข้อบังคับเกี่ยวกับการทำงานว่าด้วยการบริหารงานบุคคล สำหรับพนักงานซึ่งจะต้องได้รับการพิจารณาโทษทางวินัยที่กำหนดไว้ รวมถึงอาจได้รับโทษทางกฎหมายหากการกระทำนั้นผิดกฎหมายด้วย
6. เทศบาลตำบลบ้านสิงห์ จะสอบทานแนวทางปฏิบัติและมาตรการดำเนินงานอย่างสม่ำเสมอ เพื่อให้สอดคล้องกับการเปลี่ยนแปลงของกฎหมาย

๓./ช่องทาง...

 - ๓ -

**ช่องทางการรับแจ้งเบาะแส หรือร้องเรียนการทุจริต คอร์รัปชั่น**

การรับเรื่องแจ้งเบาะแส ข้อร้องเรียนการกระทำที่อาจทำให้เกิดความสงสัยได้ว่า เป็นการทุจริตคอร์รัปชั่น ที่เกิดขึ้นกับเทศบาลตำบลบ้านสิงห์ไม่ว่าจะทั้งจากทางตรงหรือทางอ้อม โดยผ่านช่องทางการรับเรื่องที่ได้กำหนดไว้ในนโยบายฉบับนี้ โดยผู้ร้องเรียนจะต้องระบุรายละเอียดของเรื่องที่จะแจ้งเบาะแส หรือข้อร้องเรียน พร้อมชื่อ ที่อยู่ และหมายเลขโทรศัพท์ จดหมายอิเล็กทรอนิกส์ ไอดีไลน์ หรือช่องทางอื่น ๆ ที่สามารถติดต่อได้ ส่งมายังเทศบาลตำบลบ้านสิงห์ ผ่านช่องทางดังต่อไปนี้

1. แจ้งด้วยตนเอง ที่ศูนย์ดำรงธรรมเทศบาลตำบลบ้านสิงห์ ห้องสำนักปลัดเทศบาล ชั้น ๑

๒. ทางไปรษณีย์ จ่าหน้าซองถึง นายกเทศมนตรีตำบลบ้านสิงห์ สำนักงานเทศบาลตำบลบ้านสิงห์ ๒๒๒ ม. ๔ ต.บ้านสิงห์ อ. โพธาราม จ.ราชบุรี รหัสไปรษณีย์ ๗๐๑๒๐

๓. สายด่วนนายกเทศมนตรีตำบลบ้านสิงห์ ที่หมายเลขโทรศัพท์ ๐๙๒-๙๖๙-๑๕๕๖

 ๔. ทางโทรศัพท์ หมายเลข ๐๓๒-๓๕๖-๗๔๔

๕. เว็บไซด์เทศบาลตำบลบ้านสิงห์ [www.bansing.go.th](http://www.bansing.go.th)

๖. เฟสบุ๊คเทศบาลตำบลบ้านสิงห์ [www.facebook.com/.T.Bansing](http://www.facebook.com/.T.Bansing)

๗. กล่องรับฟังความคิดเห็น หน้าสำนักงานเทศบาลตำบลบ้านสิงห์ และที่งานทะเบียนราษฏร

 จึงขอประกาศให้ทราบโดยทั่วกัน

 ประกาศ ณ วันที่ ๑๔ พฤษภาคม พ.ศ. ๒๕๖๔

 อุดมลักษณ์ ชัยมาลิก

 (นางอุดมลักษณ์ ชัยมาลิก)

 นายกเทศมตรีตำบลบ้านสิงห์